
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1268 


4 Σεπτεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Αντικατάσταση μελών της Εθνικής Επιτροπής για τα 

Δικαιώματα του Ανθρώπου. 1 

Σύσταση ελεγκτικής ομάδας για τη διενέργεια ελέγ¬ 
χου στην πράξη "Εκπλήρωση των νομικών και χρη¬ 
ματοδοτικών υποχρεώσεων του καθεστώτος ενι¬ 
σχύσεων για επενδύσεις στις γεωργικές εκμεταλ¬ 
λεύσεις του Καν. (ΕΚ) 950/97 στη Δ/νση Γεωργίας 
Χανιών"του Ε.Π. Αγροτική Ανάπτυξη - Ανασυγκρό¬ 
τηση Υπαίθρου (ΕΠΑΑ-ΑΥ). 2 

Σύσταση, συγκρότηση και ορισμός μελών Ομάδας 
Έργου στο Υπουργείο Οικονομίας και Οικονομι¬ 
κών, για την αυτοαξιολόγηση του Υπουργείου Οι¬ 
κονομίας και Οικονομικών στο Τομέα φορολογικών 


Ελέγχων και Είσπραξης Δημοσίων Εσόδων, σύμ¬ 
φωνα με το Κοινό Πλαίσιο Αξιολόγησης (Κ.Π.Α.) 

της Ευρωπαϊκής Ένωσης. 3 

Τροποποίηση της ΥΠΠΟ/ΔΙΟΙΚ/46316/21.8.2003 από¬ 
φασης Υπουργού Πολιτισμού. 4 

Έγκριση αναοριοθέτησης αρχαιολογικού χώρου Συ- 
ντερίνας στη Λαυρεωτική, επαναπροσδιορισμού 
Ζώνης Α' και οριοθέτησης Ζώνης Β' δυνάμει του Ν. 
3028/2002. 5 


ΑΠΟΦΑΣΕΙ Σ 

Αριθ. Υ551 (1) 

Αντικατάσταση μελών της Εθνικής Επιτροπής για τα 
Δικαιώματα του Ανθρώπου. 

Ο ΠΡΩΘΥΠΟΥΡΓΟΣ 

Έχοντας υπόψη: 

α. Τις διατάξεις των παρ. 1. 2 και 3 του άρθρου 2 του Ν. 
2667/1998 "Σύσταση Εθνικής Επιτροπής γιαταΔικαιώματα 
του Ανθρώπου και Εθνικής Επιτροπής Βιοηθικής" (Α' 281). 

β. Την Υ139/7.3.2003 απόφασή του "Ορισμός μελών της 
Εθνικής Επιτροπής για τα Δικαιώματα του Ανθρώπου" (Β' 
276), οπός τροποποιήθηκε και ισχύει έκτοτε. 

γ. Το 4155/4.7.2003 έγγραφο του Συνηγόρου του Πολί¬ 
τη, και 


δ. Το 219/18.7.2003 έγγραφο της Ελληνικής Ένωσης 
για τα Δικαιώματα του Ανθρώπου, αποφασίζουμε: 

1. Αναπληρωτής του τακτικού μέλους, εκπρόσωπος του 
Συνηγόρου του Πολίτη στην Εθνική Επιτροπή για τα Δι¬ 
καιώματα του Ανθρώπου, ορίζεται ο ΑνδρέαςΤάκης, Βοη¬ 
θός Συνήγορος υπεύθυνος του Κύκλου Δικαιωμάτων του 
Ανθρώπου. 

2. Αναπληρωτής του τακτικού μέλους, εκπρόσωπος της 
Ελληνικής Ένωσης για τα Δικαιώματα του ανθρώπου 
στην Εθνική Επιτροπή Δικαιωμάτων του Ανθρώπου, ορί¬ 
ζεται ο Δημήτριος Χριστόπουλος. Πρόεδρος του Διοικη¬ 
τικού Συμβουλίου της Ένωσης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Σεπτεμβρίου 2003 
Ο ΠΡΩΘΥΠΟΥΡΓΟΣ 

ΚΩΝΣΤΑΝΤΙΝΟΣ ΣΗΜΙΤΗΣ 

-♦- 

Αριθ. 880/0051Β (2) 

Σύσταση ελεγκτικής ομάδας για τη διενέργεια ελέγχου στην 
πράξη "Εκπλήρωση των νομικών και χρηματοδοτικών 
υποχρεώσεων του καθεστώτος ενισχύσεων για επενδύ¬ 
σεις στις γεωργικές εκμεταλλεύσεις του Καν. (ΕΚ) 950/97 
στη Δ/νση Γεωργίας Χανίων" του Ε.Π. Αγροτική Ανάπτυξη 
- Ανασυγκρότηση Υπαίθρου (ΕΠΑΑ-ΑΥ). 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τους Καν. (ΕΈ.) 1260/99, 1257/99, 1750/99, 438/01 
και 448/01 σχετικά με τα Διαρθρωτικά Ταμεία, στο Γ'ΚΠΣ. 

2. Τις διατάξεις του άρθρ. 17 του Ν. 2860/2000 "Διαχείρι¬ 
ση, παρακολούθηση και έλεγχος του Κοινοτικού Πλαισίου 
Στήριξης και άλλες διατάξεις" και του αρ. 23 του Ν. 3148/ 
5.6.2003 (ΦΕΚ 136/03). 

3. Τις 2/4245/0004/24.1.2001 (ΦΕΚ 97/τ.Β'/01) και 
2/4248/0004/24.1.2001 (ΦΕΚ 69/τ.Β'/01) αποφάσεις του 
Υπουργού Οικονομίας & Οικονομικών. 

4. Την 1065956/863/0006Α/15.7.2003 απόφαση "Καθο¬ 
ρισμός αρμοδιοτήτων του Υφυπουργού Οικονομικών" 
(ΦΕΚ 985/Β/16.7.2003). 

5. Το εγκεκριμένο από την Ε.Δ.ΕΛ. πρόγραμμα ελέγχων 
ΓΚ.Π.Σ. έτους 2003. 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


6. Την 2/7240/12.3.2003 απόφαση του Υφυπουργού Οι¬ 
κονομίας & Οικονομικών "Καθορισμός αποζημίωσης του 
ύψους της εκτός έδρας και των εξόδων μετακίνησης των 
μελών των ελεγκτικών ομάδων του άρθρου 17 (παρ. 6) 
του Ν. 2860/2000" (ΦΕΚ662/τ.Β'/01). 

7. Την 2/27040/0022/31.7.2003 απόφαση του Υφυπουρ¬ 
γού Οικονομίας & Οικονομικών "καθορισμός αποζημίω¬ 
σης των μελών των ελεγκτικών ομάδων του άρθρου 17 
του Ν. 2860/2000. 

8. Το γεγονός ότι από τις διατάξεις αυτής της απόφα¬ 
σης προκαλείται δαπάνη 900 ευρώ για την αμοιβή των 
ελεγκτών, η οποία βαρύνει τον προϋπολογισμό δημοσίων 
επενδύσεων (πρόγραμμα Τεχνικής Βοήθειας - Υποπρό¬ 
γραμμα Β), αποφασίζουμε: 

1) Συνιστούμε Ελεγκτική Ομάδα, για τη διενέργεια ελέγ¬ 
χου του Ε.Π Αγροτική Ανάπτυξη - Ανασυγκρότηση Υπαί¬ 
θρου (ΕΠΑΑ-ΑΥ), του Άξονα Προτεραιότητας 1, Μέτρο 
1.1, Δράση 1.1.5 στο οποίο εντάσσεται η πράξη "Εκπλή¬ 
ρωση των νομικών και χρηματοδοτικών υποχρεώσεων 
του καθεστώτος ενισχύσεων για επενδύσεις στις γεωργι¬ 
κές εκμεταλλεύσεις του Καν. (ΕΚ) 950/97 στη Δ/νση Γε¬ 
ωργίας Χανιών" (Κωδ. ΜΙ3: 58410), χρηματοδοτούμενη 
από το Ε.Γ.Τ.Π.Ε. - Προσανατολισμός. 

2) Μέλη της Ελεγκτικής ομάδας ορίζονται οι εξής: 

- Δαφνιά Γεωργία, υπάλληλος της 51ης Δ/νσης Προ¬ 
γραμματισμού & Ελέγχων, του Γ.Λ.Κ., ως συντονιστής. 

- Προσελέντη Αφροδίτη, υπάλληλος της 51ης Δ/νσης 
Προγραμματισμού & Ελέγχων του Γ.Λ.Κ. 

- Λουκέρη Ελένη, υπάλληλος της 52ης Δ/νσης Προ¬ 
γραμματισμού & Ελέγχων του Γ.Λ.Κ. 

3) Ο έλεγχος θα διενεργηθεί στη Διεύθυνση Γεωργίας 
της Ν.Α. Χανίων και στους τόπους υλοποίησης των υπο- 
έργων, κατά το χρονικό διάστημα από 7.9.2003 έως 
13.9.2003 σε Δήμους και Κοινότητες Ν. Χανίων. 

Έργο της Ελεγκτικής Ομάδας είναι να διαπιστωθεί: 

- Η ορθή διαχείριση και παρακολούθηση της ελεγχόμε¬ 
νης πράξης από το Νομαρχιακό φορέα επίβλεψης, σύμ¬ 
φωνα με τις εθνικές και κοινοτικές διατάξεις. 

- Η κανονικότητα, νομιμότητα και πληρότητα των δικαι- 
ολογητικών και λοιπών παραστατικών στοιχείων πληρω¬ 
μών. 

- Η υλοποίηση του φυσικού αντικειμένου των υποέργων 
της ελεγχόμενης πράξης. 

Μετά το πέρας του ελέγχου, θα συνταχθεί έκθεση μετά 
αποτελέσματα ελέγχου που θα παραδοθεί στην Διεύθυν¬ 
ση Προγραμματισμού και Ελέγχων του Γενικού Λογιστη¬ 
ρίου του Κράτους, το αργότερο εντός ενός μηνός απότην 
περαίωση του ελέγχου, για εισήγηση στην Επιτροπή Δη¬ 
μοσιονομικού Ελέγχου. 

Οι μετακινήσεις των μελών της Ελεγκτικής ομάδας θα 
πραγματοποιηθούν με τα μέσα μαζικής μεταφοράς 
(πλοίο, αεροπλάνο, λεωφορείο) και με Ι.Χ. αυτοκίνητο λό¬ 
γω των διαδοχικών μετακινήσεων για τις ανάγκες των 
ελέγχων. 

Στα μέλη της ελεγκτικής ομάδας θα καταβληθεί η προ- 
βλεπόμενη αποζημίωση, σύμφωνα με την υπό στοιχείο 7 
του προοιμίου απόφαση. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 3 Σεπτεμβρίου 2003 

Ο ΥΦΥΠΟΥΡΓΟΣ 

ΝΙΚΟΛΑΟΣ ΦΑΡΜΑΚΗΣ 


Αριθ. 1075852/978/Α0006 (3) 

Σύσταση, συγκρότηση και ορισμός μελών Ομάδας Έρ¬ 
γου στο Υπουργείο Οικονομίας και Οικονομικών, για 
την αυτοαξιολόγηση του Υπουργείου Οικονομίας και 
Οικονομικών στο Τομέα φορολογικών Ελέγχων και Εί¬ 
σπραξης Δημοσίων Εσόδων, σύμφωνα με το Κοινό 
Πλαίσιο Αξιολόγησης (Κ.Π.Α.) της Ευρωπαϊκής Ένω¬ 
σης. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του Π.Δ. 81/2002 "Συγχώνευση των Υπουργείων 
Εθνικής Οικονομίας και Οικονομικών" (ΦΕΚ57Α'). 

β) Των άρθρων 89 και 128 του Π.Δ. 284/88 "Οργανισμός 
του Υπουργείου Οικονομικών" (ΦΕΚ 128Α'), όπως τροπο¬ 
ποιήθηκε και ισχύει. 

γ) Του άρθρου 19 του Ν. 1599/86 "Σχέσεις Κράτους - 
Πολίτη, καθιέρωση νέου τύπου δελτίου ταυτότητας και 
άλλες διατάξεις", (ΦΕΚ 75Α'), όπως τροποποιήθηκε και 
κωδικοποιήθηκε με τις διατάξεις του Ν. 2690/99 "Κύρωση 
του Κώδικα Διοικητικής Διαδικασίας και άλλες διατάξεις". 

δ) Του άρθρου 34 του Ν. 1914/90 (ΦΕΚ 178Α') "Εκσυγ¬ 
χρονισμός και ανάπτυξη του Δημοσίου Τομέα και της Κε¬ 
φαλαιαγοράς, φορολογικές ρυθμίσεις και άλλες διατά¬ 
ξεις" (ΦΕΚ 178Α'), σε συνδυασμό με τις διατάξεις του άρ¬ 
θρου 13τουΝ. 2346/95, (ΦΕΚ220Α'). 

ε) Του άρθρου 19του Ν. 2470/97 "Αναμόρφωση Μισθο¬ 
λογίου Προσωπικού της Δημόσιας Διοίκησης και άλλες 
συναφείς διατάξεις", (ΦΕΚ40Α'). 

2. Την 12722/1.7.2003 εγκύκλιοτου Υπουργείου Εσωτε¬ 
ρικών, Δημόσιας Διοίκησης και Αποκέντρωσης και του 
Προσαρτημένου σ’ αυτήν Οδηγού αυτοαξιολόγησης Δη¬ 
μοσίων Υπηρεσιών με τίτλο "Κοινό Πλαίσιο Πλαίσιο Αξιο¬ 
λόγησης (Κ.Π.Α.) 11 . 

3. Το 44609/1.8.2003 έγγραφο της Μονάδας Επιστημο¬ 
νικής Τεκμηρίωσης & Ανάλυσης (Μ.Ε.Τ.Α). 

4. Το 1859/Γ.Δ./1.8.2003 έγγραφο της Γεν. Γραμματεί¬ 
ας Πληρ. Συστημάτων (Γ.Γ.Π.Σ.). 

5. Το 1071923/3740/ΔΕΥ-Α'3317/4.8.2003 έγγραφο της 
Διεύθυνσης Επιθεώρησης Υπηρεσιών (ΔΕΥ). 

6. Το 1510/ΔΕ-Α71.8.2003 έγγραφο της Δ/νσης Ελέγ¬ 
χου. 

7. Το 6169-26/7.8.2003 έγγραφο της Δ/νσης Εισπρ. 
Δημ. Εσόδων. 

8. Το γεγονός ότι από τις διατάξεις της απόφασης αυ¬ 
τής προκαλείται δαπάνη για την αμοιβή των μελών της 
Ομάδας Διοίκησης Έργου, η οποία θα καθορισθεί με άλ¬ 
λη απόφαση του Υπουργού Οικονομίας & Οικονομικών. 

9. Την 1113926/1557/Α0006/11.12.2001 απόφαση του 
Υπουργού Οικονομικών (ΦΕΚ 1703Β ), με την οποία μετα¬ 
βιβάσθηκε η εξουσία, στο Γενικό Γραμματέα, στους Γεν. 
Δ/ντες κ.λπ., να υπογράφουν "Με εντολή Υπουργού", απο¬ 
φασίζουμε: 

Α. Συνιστούμε Ομάδα Έργου στο Υπουργείο Οικονο¬ 
μίας και Οικονομικών, για την αυτοαξιολόγηση του 
Υπουργείου Οικονομίας και Οικονομικών στον τομέα φο¬ 
ρολογικών Ελέγχων και Είσπραξης Δημοσίων Εσόδων, 
σύμφωνα με το Κοινό Πλαίσιο Αξιολόγησης (ΚΠΑ) της Ευ¬ 
ρωπαϊκής Ένωσης. 

Β. Συγκροτούμε την παραπάνω Ομάδα Έργου και ορί¬ 
ζουμε τα μέλη αυτής, ως εξής: 

1. Κων/νο Καλημεράκη, Οικονομικό Επιθεωρητή, που 
υπηρετεί ως Προϊστάμενος του Β' Τμήματος της Δ/νσης 
Επιθεώρησης Υπηρεσιών, ως Πρόεδρο και Υπεύθυνο του 
έργου. 

2. Δημήτριο Φατούρο, υπάλληλο με βαθμό Α' του κλά¬ 
δου ΔΕ Πληροφορικής, που υπηρετεί στη Δ/νση Εφαρμο¬ 
γών, Η/Υ (Δ30) της Γ.Γ.Π.Σ. ως μέλος με αναπληρωτή τον 
Αθανάσιο Γκομόζια, υπάλληλο με βαθμό Α' του κλάδου 
ΠΕ Πληροφορικής, που υπηρετεί στην ίδια Δ/νση. 

3. Χρήστο Κουτσούκο, υπάλληλο με βαθμό Β'του κλάδου 
ΠΕ Εφοριακών, που υπηρετεί στη Δ/νση Ελέγχου, ως μέ¬ 
λος, με αναπληρωτή του Ιωάννη Μανουσάκη υπάλληλο με 
βαθμό Δ', του ιδίου κλάδου, που υπηρετεί στην ίδια Δ/νση. 

7. Παναγιώτη Καττή, υπάλληλο με βαθμό Γ του κλάδου 
ΠΕ Εφοριακών, που υπηρετεί στη Δ/νση Είσπραξης Δη¬ 
μοσίων Εσόδων, ως μέλος. 

5. Γεωργία Σοφιανοπούλου, υπάλληλο με βαθμό Γ του 
κλάδου ΠΕ Εφοριακών, που υπηρετεί στη Δ/νση Είσπρα¬ 
ξης Δημοσίων Εσόδων, ως μέλος. 

6. Ευστράτιο Χρήστου, υπάλληλο (ειδικό επιστήμονα) 
με βαθμό Γ, του κλάδου ΠΕ Δημοσιονομικών, που υπηρε¬ 
τεί στη Μονάδα Επιστημονικής Τεκμηρίωσης & Ανάλυσης 
(Μ.Ε.Τ.Α.). 

4. Λάζαρο Μέμο, υπάλληλο με βαθμό Β', του κλάδου ΠΕ 
Εφοριακών, που υπηρετεί στη Δ/νση Οργάνωσης, ως μέλος. 

Γ. Ο Πρόεδρος, σε περίπτωση κωλύματος ή απουσίας 
του, αναπληρώνεται από τους Χρήστο Κουτσούκο (υπάλ¬ 
ληλο της Δ/νσης Ελέγχου) και Παναγιώτη Καττή, (υπάλ¬ 
ληλο της Δ/νσης Είσπραξης Δημοσίων Εσόδων). 

Δ. Χρέη Γραμματέατης Ομάδας θαεκτελείτο μέλος της 
που θα ορίσει ο Πρόεδρος αυτής. 

Ε. Έργο της Ομάδας αυτής είναι η αυτοαξιολόγηση του 
Υπουργείου Οικονομίας & Οικονομικών στον τομέα των 
φορολογικών Ελέγχων και της είσπραξης των δημοσίων 
εσόδων, με βάση τα κριτήρια, τη διαδικασία και τις οδη¬ 
γίες που περιλαμβάνονται στο μοντέλο του Κοινού Πλαι¬ 
σίου Αξιολόγησης (Κ.Π.Α.), που έχει καθιερωθεί από την 
Ευρωπαϊκή Ένωση. 

ΣΤ. Η Ομάδα Διοίκησης έργου, θα συνεδριάζει εντός και 
εκτός των ωρών του κανονικού ωραρίου λειτουργίας των 
Δημοσίων Υπηρεσιών, στο κεντρικό κατάστημα του 
Υπουργείου Οικονομίας και Οικονομικών και η διάρκεια 
λειτουργίας αυτής ορίζεται μέχρι 31.12.2003. 

Ζ. Η αποζημίωση του Προέδρου καιτων μελώντης Ομά¬ 
δας έργου, θα καθορισθεί με άλλη απόφαση του Υπουρ¬ 
γού Οικονομίας και Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Αυγούστου 2003 
Με εντολή Υπουργού 
Ο Γεν. Γραμματέας 
ΓΕΩΡΓΙΟΣ ΚΑΝΕΛΛΟΠΟΥΛΟΣ 

-♦- 

Αριθ. ΥΠΠΟ/ΔΙΟΙΚ/47805 (4) 

Τροποποίηση της ΥΠΠΟ/ΔΙΟIΚ/46316/21.8.2003 απόφασης 
Υπουργού Πολιτισμού. 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α) Του Ν. 1558/1985 "Κυβέρνηση και Κυβερνητικά Όρ¬ 
γανα". 


β) Του Ν. 2947/2001 (ΦΕΚ 228/Α') "Θέματα Ολυμπιακής 
Φιλοξενίας, Έργων Ολυμπιακής Υποδομής και άλλες δια¬ 
τάξεις (άρθρο 17, παρ. 4). 

γ) Του Π.Δ/τος 191/2003 (ΦΕΚ 146/Α') "Οργανισμός 
Υπουργείου Πολιτισμού". 

2. Την 29991/13.6.2003 (ΦΕΚ 788/Β/18.6.2003) κοινή 
απόφαση των Υπουργών Οικονομίας και Οικονομικών, 
Εσωτερικών, Δημόσιας Διοίκησης και Αποκέντρωσης και 
Πολιτισμού, για τη σύσταση θέσεων προσωπικού ιδιωτι¬ 
κού δικαίου αορίστου χρόνου στο Υπουργείο Πολιτισμού, 
σύμφωνα με την παρ. 4 του άρθρου 17 του Ν. 2947/2001. 

3. Την ΔΙΠΠ/Φ ΕΓΚΡ. 11/315/12078/8.8.2003 απόφαση 
της Επιτροπής του άρθρου 2, παρ. 1, της 55/1998 ΠΥΣ 
όπως ισχύει (ΦΕΚ 252/Α'), έγκριση πρόσληψης επτακο¬ 
σίων πενήντα (750) ατόμων με σχέση εργασίας ιδιωτικού 
δικαίου αορίστου χρόνου στο Υπουργείο Πολιτισμού. 

4. Την ύπαρξη των αναγκαίων πιστώσεων για τις προ¬ 
σλήψεις αυτές στον προϋπολογισμό του ΥΠΠΟ. 

5. Τις υπηρεσιακές ανάγκες του Υπουργείου Πολιτι¬ 
σμού για την υποστήριξη της Ολυμπιακής Προετοιμα¬ 
σίας. 

6. Την ΥΠΠΟ/ΔΙΟΙΚ/46316/21.8.2003 απόφασή μας που 
αφορά στον καθορισμό ειδικών προσόντων και κριτηρίων 
για πρόσληψη προσωπικού με σχέση εργασίας ιδιωτικού 
δικαίου αορίστου χρόνου και σύσταση Επιτροπής Αξιο¬ 
λόγησης και Επιλογής, αποφασίζουμε: 

1. Τροποποιούμε την ΥΠΠΟ/ΔΙΟΙΚ/46316/21.8.2003 
απόφασή μας (ΦΕΚ 1208/Β/26.8.2003) και ορίζουμε ότι 
στη μοριοδοτούμενη ειδική εμπειρία περιλαμβάνεται και 
εκείνη που αφορά στην απασχόληση πριν από την έναρξη 
ισχύος του Ν. 2190/94. 

2. Συμπληρώνουμε την ανωτέρω απόφαση και ορίζουμε 
ότι στον πρόεδρο και στα μέλη της, Επιτροπής Αξιολόγη¬ 
σης και Επιλογής καταβάλλεται, συνολικά, αποζημίωση 
ίση με πέντε (5) ευρώ για κάθε αίτηση. Η αποζημίωση των 
Γραμματέων ανέρχεται στο 20% επίτου ανωτέρω ποσού. 

3. Κατά τα λοιπά παραμένει ως έχει η ΥΠΠΟ/ΔΙ- 
ΟΙΚ/46316/21.8.2003 απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Σεπτεμβρίου 2003 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 
-♦- 

Αριθ. ΥΠΠΟ/ΓΔΑΠΚ/ΑΡΧ/Α1/Φ02/46740/3246 (5) 

Έγκριση αναοριοθέτησης αρχαιολογικού χώρου Συντε- 
ρίνας στη Λαυρεωτική, επαναπροσδιορισμού Ζώνης 
Α' και οριοθέτησης Ζώνης Β' δυνάμει του Ν. 3028/ 
2002 . 

Ο ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τιςδιατάξειςτου Ν. 1558/85 (ΦΕΚ 137/Α/26.7.85) "Κυ¬ 
βέρνηση και Κυβερνητικά Όργανα". 

2. Την ΥΠΠΟ/ΓΝΟΣ/49610/28.11.90 (ΦΕΚ 743/Β/ 
29.11.90) "Εξαίρεση από τον περιορισμό των τριών υπο¬ 
γραφών". 

3. Την ΥΠΠΟ/ΓΝΟΣ/11536/10.3.1992 (ΦΕΚ 210/Β/ 
24.3.1992) "Παράλληλη άσκηση αρμοδιοτήτων από τον 
Υπουργό Πολιτισμού και τους Προϊσταμένους Υπηρε¬ 
σιών του ιδίου Υπουργείου". 




17998 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


4. Τις διατάξεις του Ν. 3028/2002 (ΦΕΚ 153/τ.Α/ 
28.6.2002) "Για την προστασία των Αρχαιοτήτων και εν γέ- 
νειτης Πολιτιστικής Κληρονομιάς 11 . 

5. Την κατά πλειοψηφία γνωμοδότηση του Κεντρικού 
Αρχαιολογικού Συμβουλίου, όπως διατυπώθηκε στην 
37/23.7.2003 Συνεδρία του, αποφασίζουμε: 

Εγκρίνουμε: (Α) Τον ανακαθορισμό των ορίων της αδό- 
μητης Ζώνης Α4' προστασίας του αρχαιολογικού χώρου 
Συντερίνας Λαυρεωτικής (ΦΕΚ 1070/Β/29.12.95) ως ακο¬ 
λούθως: 

Η Ζώνη Α' οριοθετείται στον συνημμένο απόσπασμα 
χάρτη ΓΥΣ 1:5000 υπό τα στοιχεία 1-Α-Β-Γ-Δ-Ε-Ζ...Ξ"-0"- 
6-5-4-3Α-3-2Β-2Α-2-1, και 

(Β) Οριοθετούμε ως Ζώνη Β' προστασίας του αρχαιο¬ 
λογικού χώρου το τμήμα του κηρυγμένου αρχαιολογικού 


χώρου της Λαυρεωτικής (ΦΕΚ 852/Β/3.9.80) υπό τα στοι¬ 
χεία 1-2-2Α-2Β-3-3Α-4-5-6-7-152-8-154-9-156-86-10-1, 
όπως ορίζεται στον συνημμένο απόσπασμα χάρτη ΓΥΣ 
1:5000. 

Τα ζεύγη συντεταγμένων που αντιστοιχούν στα ανωτέ¬ 
ρω σημεία παρατίθενται στο συνημμένο πίνακα συντε¬ 
ταγμένων. 

Από τις διατάξεις της παρούσης απόφασης δεν προκα- 
λείται δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Σεπτεμβρίου 2003 

Ο ΥΠΟΥΡΓΟΣ 

ΕΥΑΓΓΕΛΟΣ ΒΕΝΙΖΕΛΟΣ 

